סטורמזי

מייקל אבנעזר קוואדג'ו עומרי אובו ג'וניור (באנגלית: Michael Ebenezer Kwadjo Omari Owuo Jr.; נולד ב-26 ביולי 1993), המכונה בשם הבמה סטורמזי, הוא ראפר, זמר ופזמונאי בריטי.

השיר "Shut Up" של סטורמזי, שיצא לאור במקור כפריסטייל ראפ ביוטיוב, צבר פופולריות והגיע למקום השמיני במצעד הסינגלים הבריטי. אלבום הבכורה שלו, "Gang Signs & Prayer" שיצא לאור בשנת 2017 היה לאלבום הגריים הראשון שהגיע לראש מצעד האלבומים הבריטי וזכה בפרס אלבום השנה הבריטי בפרסי המוזיקה הבריטית לשנת 2018.

 ביוגרפיה 
מייקל אבנעזר קוואדג'ו עומרי אובו ג'וניור נולד ב-26 ביולי 1993 בקרוידון, לונדון. אמו גנאית. הוא גדל בדרום נורווד, לונדון, עם אמו, אחיו ושתי אחיותיו. הוא התחיל לעסוק בראפ בגיל 11 ועבד עם ראפרים מבוגרים במועדון הנוער המקומי שלו.

 קריירה מוזיקלית 
לאחר שזכה לתשומת לב בסצנת המוזיקה המחתרתית בבריטניה, סטורמזי הוציא לאור מיני-אלבום הבכורה שלו, "Dreamers Disease" באופן עצמאי בחודש יולי 2014. ב-22 באוקטובר 2014 זכה בפרס מובו ל"מופע הגריים הטוב ביותר".

בחודש מרץ 2015 הוציא לאור את הסינגל "Know Me From" שהגיע למקום 49 במצעד הסינגלים הבריטי. בחודש ספטמבר 2015 הוציא לאור את "WickedSkengMan 4", החלק האחרון בסדרת הפריסטייל ראפ שלו לאייטונס, יחד עם גרסת אולפן לשיר "Shut Up". השיר הגיע למקום ה-18 במצעד הסינגלים הבריטי והיה לשיר הגריים הראשון שנכנס לטופ 40 בבריטניה. בחודש דצמבר 2015 הגיע השיר למקום השמיני במצעד לאחר קמפיין אותו יזם סטורמזי על מנת להביא אותו למקום הראשון.

בחודש אפריל 2016 הוציא לאור את השיר "Scary" לפני שיצא להפסקה זמנית ממוזיקה.

בחודש פברואר 2017 הוציא לאור את אלבום הבכורה שלו "Gang Signs & Prayer" שהגיע לראש מצעד האלבומים הבריטי בחודש מרץ 2017.

סטורמזי הגיע לראש מצעד הסינגלים הבריטי שלוש פעמים - בחודש יוני 2017 עם סינגל הצדקה "Bridge over Troubled Water", עם הסינגל "Vossi Bop", ועם שיתוף הפעלה שלו עם בורנה בוי ואד שירן בשיר "Own It".

בדצמבר 2019 הוציא לאור את אלבומו השני "Heavy Is the Head", שהיה מועמד לפרס מרקיורי.

ב-19 ביולי 2023 הוציא את הסינגל "The Weekend" עם ריי.

 דיסקוגרפיה 
 2017: Gang Signs & Prayer
 2019: Heavy Is the Head
 2022: This Is What I Mean

 פרסים ומועמדויות 
שנהפרסקטגוריהעבודהתוצאה2015פרסי ה-BETהמופע הבינלאומי הטוב ביותר: בריטניהסטורמזי2016פרסי ה-BETהמופע הבינלאומי הטוב ביותר: בריטניהסטורמזי2017פרסי המוזיקה של BBCאמן השנהסטורמזיאלבום השנהGang Signs & Prayerפרסי ה-BETהמופע הבינלאומי הטוב ביותר: אירופהסטורמזיפרסי המוזיקה הבריטיתפריצת השנה הבריטיתסטורמזיפרס מרקיוריאלבום השנהGang Signs & Prayerפרסי המוזיקה של MTV אירופההמופע העולמי הטוב ביותרסטורמזיהמופע הטוב ביותר: בריטניה ואירלנדסטורמזי2018פרסי ה-BETהמופע הבינלאומי הטוב ביותרסטורמזיפרסי המוזיקה הבריטיתזמר בריטיסטורמזיהאלבום הבריטי של השנהGang Signs & Prayerפרסי אייבור נובלו"Don’t Cry For Me"השיר העכשווי הטוב ביותרפרס האלבוםGang Signs & Prayerפרסי המוזיקה של MTV אירופההמופע הטוב ביותר: בריטניה ואירלנדסטורמזי2020פרסי ה-BETהמופע הבינלאומי הטוב ביותרסטורמזיפרסי ההיפ הופ של ה-BETהפלואו הבינלאומי הטוב ביותרסטורמזיפרסי המוזיקה הבריטיתזמר בריטיסטורמזישיר השנה הבריטי"Vossi Bop"2024שיר השנה"Firebabe" (בהשתתפות דבי)

 קישורים חיצוניים 




 הערות שוליים 

קטגוריה:אנגלים ממוצא גנאי
קטגוריה:ראפרים בריטים
קטגוריה:לונדון: אישים
קטגוריה:זמרים בריטים
קטגוריה:פזמונאים בריטים
קטגוריה:רמיקסרים
קטגוריה:זוכי פרס המוזיקה הבריטית
קטגוריה:זוכי פרס המוזיקה של MTV אירופה
קטגוריה:אנגלים שנולדו ב-1993